Drie ontsnap deur gat uit selleNemalale Tshilidzi (Foto: Verskaf) Die polisie in Limpopo is op soek na drie gevangenes wat Woensdag in die vroeë oggendure uit die aanhoudingselle by die polisiestasie in Tshamutumbu buite Thohoyandou ontsnap het. Rulph Chemai, Nemalale Tshilidzi en Caiphus Kwinda het het na bewering deur ŉ gat in die aanhoudingselle ontsnap. Die 45-jarige Kwinda is pas skuldig bevind aan verkragting. Chemai (16) en Tshilidzi (34) word op hul beurt aangekla van huisroof en is verhoorafwagtend. Lt.kol. Mamphaswa Seabi, polisiewoordvoerder, sê nou bykomende aanklagte van ontsnapping uit wettige aanhouding is reeds aanhangig gemaak en die omstandighede rondom hul ontsnapping word ondersoek. Lede van die publiek word intussen versoek om die ontsnaptes te help opspoor. Lede van die gemeenskap word egter gewaarsku om nie die gevangenes te konfronteer nie, aangesien hulle as gevaarlik beskou word. Inligting rakende die verdagtes kan by die naaste polisiestasie óf die ondersoekbeampte, ao. Colbert Ntshavheni, by 082 414 1621 aangemeld word.